Aimo Tukiainen

**Aimo Johan Kustaa Tukiainen** () oli suomalainen kuvanveistäjä. Tukiainen kuului sodanjälkeisten vuosien keskeisimpiin suomalaisiin kuvanveistäjiin, ja hän suunnitteli useita julkisia muistomerkkejä, joista tunnetuin lienee marsalkka Mannerheimin ratsastajapatsas Helsingissä.

Tukiainen siirtyi 1960-luvun alussa realistisesta tyylistä informalismiin. Hän vaikutti myös valtion taidehallinnossa ja perusti Purnun taidekeskuksen. Hänelle myönnettiin professorin arvonimi vuonna 1977.

## Elämänvaiheet ja kuvanveistäjän ura
### Nuoruus
Aimo Tukiainen syntyi viipurilaisen sahatyöläisen Kalle Tukiaisen ja tamperelaisen kirjapainotyöntekijän Signe Berggrenin aviottomana lapsena. Hän asui alkuun kasvattilapsena torppari Kustaa Saarisen perheessä Orivedellä. Viisivuotiaana hän muutti kuitenkin isänsä luokse Viipuriin, kun tämä oli kyllästynyt elatusmaksujen maksamiseen. Tukiaisesta oli tarkoitus tulla isänsä tavoin työmies, ja hän aloitti metallityön opinnot Viipurin ammattikoulussa vuonna 1931 sekä hankki myös maalarin ja lasittajan taidot. Kiinnostuttuaan kuitenkin taiteesta hän haki ja pääsi vuonna 1935 Viipurin taiteenystäväin piirustuskouluun, jossa opiskeli kaksi vuotta iltalinjalla ja kevätlukukauden 1938 täysipäiväisesti. Hän elätti itsensä ja rahoitti opintonsa työskentelemällä päivät maalarina.

Tukiainen jatkoi taideopintojaan Helsingissä Suomen Taideyhdistyksen piirustuskoulussa vuosina 1938–1939 ja 1940–1941, talvisodan katkaistessa ne välillä. Hänen kuvanveisto-opettajanaan toimi Felix Nylund. Tukiainen vapautettiin asepalveluksesta, koska hänelle oli tullut keuhko- ja kilpirauhasvika 15-vuotiaana katutappelussa tapahtuneesta puukotuksesta, joten hän oli sotavuodet työpalvelussa ammusvarikolla Helsingin Vallisaaressa. Tänä aikana hän myös teki läpimurtoteoksensa, marmorisen *Sotilaan pään* (1940). Tukiaisen varhaisimman kauden tärkeimmät työt olivat enimmäkseen vakavan realistisia marmorisia, dioriittisia ja graniittisia ihmisenpäitä.

Nylundin kuoltua vuonna 1940 Tukiainen viimeisteli Oskari Jauhiaisen kanssa tämän kesken jääneitä töitä. Hän osallistui jatkosodan aikana taidenäyttelyihin, opetteli pronssivalutekniikan ja jättäytyi työpalvelun päätyttyä vuonna 1944 vapaaksi taiteilijaksi. Sodan jälkeen häntä pidettiin Suomen nuoren polven lupaavimpiin kuuluvana kuvanveistäjänä ja erityisesti vaikutusvaltainen taidekriitikko E. J. Vehmas ryhtyi tukemaan hänen uraansa. Vehmaan on sanottu rakentaneen myös omaa asemaansa Suomen johtavana kriitikkona kohottaessaan Tukiaista sukupolven tuntojen tulkiksi, samaan tapaan kuin Onni Okkonen oli aiemmin toiminut Wäinö Aaltosen kohdalla.

### Monumentaalikuvanveistäjäksi

Tukiaisen ensimmäinen julkinen teos oli Karkkilaan pystytetty graniittinen vuoden 1918 sodassa kaatuneiden punaisten muistomerkki, joka paljastettiin vuonna 1948. Tukiaisen varhaiskauden pääteokseksi on sanottu Enso-Gutzeitin tilaamaa graniittista *Tukinuittajat*-veistosta, joka valmistui vuonna 1949 ja pystytettiin Imatran Tainionkosken voimalaitokselle. ”Työväen mies” Tukiainen aloitti monumentaaliveistäjän uransa työntekoa esittävillä tai työväenliikkeeseen liittyvillä veistoksilla, joista ilmeni kunnioitus ruumiillisen työn tekijöitä ja yhteistyötä kohtaan. Sellaisille oli tilausta sotien jälkeisessä Suomessa.

1950-luvun alussa Tukiainen teki yhteistyötä arkkitehti Osmo Siparin kanssa ja veisti alttarireliefin *Tulkaa minun tyköni* Siparin suunnittelemaan Sallan kirkkoon. Sipari taas suunnitteli Tukiaiselle Helsingin Lauttasaareen osoitteeseen Tiirasaarentie 27 ateljeetalon, joka rakennettiin vuosina 1951–1952. 1950-luvun aikana Tukiainen toteutti muun muassa sankaripatsaita, tyyliltään kevyempiä suihkukaivoveistoksia sekä Eetu Salinin muistomerkin Poriin. Koko vuosikymmenen jälkipuoliskon häntä sitoi Marsalkka Mannerheimin ratsastajapatsaan toteutus.

Tukiainen ei menestynyt Mannerheimin patsaan ensimmäisessä veistoskilpailussa, mutta toisella kierroksella vuonna 1954 hän sijoittui ensimmäiseksi Oskari Jauhiaisen avustuksella tehdyllä ehdotuksella, ja he saivat yhdessä muistomerkin tehtäväkseen. Kun Jauhiainen ei kuitenkaan saanut omaa kipsimalliaan valmiiksi sovittuun määräaikaan mennessä, hänet pudotettiin vuonna 1956 pois hankkeesta, ja Tukiainen toteutti muistomerkin yksin. Työprosessi oli Tukiaiselle hyvin rasittava. Ratsastajapatsaan jälkeen hän toteutti vielä realistisella tyylillä Juhani Ahon muistopatsaan (1961) Helsinkiin ja Iisalmeen, mutta uudisti tämän jälkeen taiteensa.

Tukiaisen ensimmäinen vapaamuotoinen kokeilu oli vuonna 1959 pronssiin valettu *Häkkyrä*. Uutta avausta hänen julkisessa taiteessaan merkitsi Savonlinnan-Säämingin sankaripatsaskilpailuun vuonna 1960 valmistunut *Vaiennut linnake*, jonka palkintolautakunta kuitenkin hyllytti liian modernistisena. Se pystytettiin kolme vuotta myöhemmin Imatran Tainionkoskelle. Heti kilpailuluonnoksen lähetettyään Tukiainen teki avustajansa Kain Tapperin kanssa syksyllä 1960 matkan Etelä-Eurooppaan. Matkan jälkeen hän omaksui pysyvästi uuden modernistisemman tyylin, jota on luonnehdittu informalismiksi. Hän alkoi myös omaksua perinteisen kiven ja pronssin rinnalle uusia materiaaleja, kuten betonia ja hitsattuja rautaelementtejä. Vaikka tyyli muuttuikin, Tukiainen jatkoi pääasiassa julkisen taiteen ja monumenttien parissa myös 1960-luvulla, jolloin syntyivät muun muassa Summan taistelujen muistomerkki Hämeenlinnaan (1965) ja suomalaisen sotilaan muistomerkki *Virvatulet* Tampereelle (tilattu 1966, valmistunut 1971) sekä Miina Sillanpään muistomerkki *[[Soihtu (Miina Sillanpään muistomerkki)|Soihtu]]* Helsinkiin (1968).

Joissakin myöhäisemmissä 1970–1980-luvun töissään Tukiainen palasi esittävään tyyliin ja tunnistettaviin hahmoihin. Hänen töillään on myös 1970-luvulta alkaen sanottu olleen kevyempi luonne. Tukiainen teki koko uransa aikana lisäksi runsaasti mitaleita ja muotokuvia, muun muassa SVUL:n tilauksesta presidentti Urho Kekkosen muotokuvan (1967). Muunnos tästä Kekkosen rintakuvasta sijoitettiin 1980-luvun lopulla Eduskuntatalon valtiosaliin.

### Sotamuistomerkkien tekijänä

Tukiainen suunnitteli useita sankaripatsaita. Hänen 1940–1950-luvun jäyhän realistisen tyylinsä on sanottu huipentuneen vuonna 1952 valmistuneessa suurimuotoisessa Porin sankarihautamuistomerkissä. Jo jatkosodan aikana vuosina 1943–1945 Tukiainen oli tehnyt sodan traagista puolta korostavan pienoisveistoksen *Invalidi* eli *Sokea*. Hänen informalistisen kautensa keskeiset sotamuistomerkit – kuten *Vaiennut linnake* ja *Virvatulet* – eivät genren perinteistä poiketen enää olleet herooisia tai eeppisiä vaan ne kuvasivat sodan kauhuja.

### Vaikutus Suomen taide-elämässä ja taidehallinnossa
Tukiainen oli Suomen Taiteilijaseuran hallituksen jäsenenä vuosina 1945–1948 ja 1953–1956 sekä puheenjohtajana 1964–1966 ja Suomen Kuvanveistäjäliiton varapuheenjohtajana 1951–1955 ja puheenjohtajana 1961–1962. Hän kuului myös Lallukan taiteilijakotia ylläpitävän säätiön hallitukseen vuodesta 1956 ja 1960-luvulta alkaen useisiin valtion asettamiin taidekomiteoihin, joissa hän pyrki puolustamaan valtion taiteilija-apurahoja. Kuvataidetoimikunnan puheenjohtajana hän oli kolmivuotiskauden 1968–1970. Tukiainen kieltäytyi vuonna 1968 hänelle yksimielisesti esitetystä akateemikon arvonimestä, sillä hän oli kannattanut akateemikkojen palkkaukseen käytettävien määrärahojen siirtämistä tavallisiin apurahoihin.

Kesällä 1962 Tukiainen osti Oriveden Pitkäjärven kylästä tontin kesäasunnokseen, josta tuli sittemmin Purnun taidekeskus. Ensimmäinen näyttely järjestettiin siellä kesällä 1967 samana vuonna syntyneiden Tukiaisen, Tuulikki Pietilän, Unto Koistisen, Taisto Ahtolan, Erik Enrothin, Ernst Mether-Borgströmin ja Pentti Melasen 50-vuotispäivien kunniaksi. Suuren suosion innoittamina näyttelyitä alettiin järjestää säännöllisesti joka toinen kesä, biennaalien tapaan, ja useita näyttelyhalleja rakennettiin. Tukiainen käytti Purnua tästä alkaen myös ateljeenaan.

Tukiainen palkittiin vuonna 1956 Pro Finlandia -mitalilla. Professorin arvonimen hän sai vuonna 1977, ja samana vuonna hänelle myönnettiin valtion taiteilijaeläke. Kuoltuaan vuonna 1996 Tukiainen haudattiin Hietaniemen hautausmaan Taiteilijainmäelle.

### Perhe
Tukiainen solmi vuonna 1947 avioliiton Annikki Karttusen (26. maaliskuuta 1917 – 14. elokuuta 2018) kanssa. Lapsia syntyi kaksi, Heikki ja koreografi Mirja Tukiainen.

Aimo Tukiainen tutustui Annikki Karttuseen tämän sukulaisen luona Rajasaarenkadulla tehdessään muotokuvia WSOY:n kirjailijoista. Aluksi heidän elämänsä oli köyhää, sillä vasta 1950-luvulla Tukiaiselle alkoi tulla kuvanveistotilauksia. Annikin mukaan Purnu syntyi siitä, että Aimon oli saatava kipsivalutyöt suojaan. Tukiaisen ystävä, Oriveden opiston rehtori Heikki Hosia oli sitä mieltä, että paikka oli saatava Orivedeltä, koska Tukiainen oli sieltä kotoisin. Vuosien etsinnän jälkeen paikka löytyi Längelmäveden rannalta, mutta sekään ei kelvannut. Lopulta eräs maanviljelijä Koljonselältä suostui myymään tontin. Ensimmäisen näyttelyn aikana valmiina oli kolme hallia, myöhemmin seitsemän. Yleensä perhe meni pääsiäisen aikoihin Purnuun ja palasi sieltä vasta syys-lokakuussa. Vain pari joulua he viettivät Purnussa. Annikki Tukiainen oli töissä Sotainvalidien Veljesliitossa ja oli viikot töissä matkustaen aina viikonlopuksi Purnuun.

## Työluettelo
### Julkiset teokset
**[[Punaisten muistomerkki (Karkkila)|Kaatuneiden punaisten muistomerkki]]*, 1945–1948, Karkkila (toinen kappale 1952 Inkoon Västankvarn.)
**Valoa kohti*, 1949, Työväen akatemian piha, Kauniainen.
**Tukinuittajat*, 1947–1949, Tainionkosken voimalaitos (siirretty 1971 Kansalaistorille), Imatra. 
**Tulkaa minun tyköni*, 1950, alttarireliefi, Sallan kirkko.
**Tyttö, lintu ja kala*, 1954, suihkukaivoveistos, Käppärän hautausmaa, Pori.
**Perhe* (myös *Kuluttajaperhe*), 1952, julkisivureliefi, Elannon tavaratalo, Helsinki.
**J. R. Danielson-Kalmarin muistomerkki*, 1954, Lahti.
**Tiedon puu*, 1954, julkisivureliefi, Amurin koulu, Tampere.
**Liikevoitto*, 1954, suihkukaivoveistos, Helsingin kauppakorkeakoulun piha.
**[[Eetu Salinin muistomerkki (Pori)|Eetu Salinin muistomerkki]]*, 1955, Pori.
**Kultakäkönen*, Karjalaan jääneiden vainajien muistomerkki, 1955, Porin sankarihaudat.
**[[Marsalkka Mannerheimin ratsastajapatsas]]*, 1960, Helsinki.
**[[Juhani Ahon patsas]]*, 1961, Helsinki ja Iisalmi.
**Kalojen kanssa kilpaa*, 1961, suihkukaivoveistos Kouvola.
**Arvid Järnefeltin muistomerkki*, 1961, Virkkala, Lohja.
**Pesämuna*, 1961, suihkukaivoveistos, Hämeenlinna.
**Kauppis-Heikin muistopatsas*, 1962, Iisalmi.
**Torielämää* (julkisivureliefi), 1962, Postipankin talo, Hakaniemi, Helsinki, (siirretty Hakaniemen metroasemalle).
**Jouset* (myös *Kehityksen kaaret*), Uuno Takin muistomerkki, 1961–1963, OTK:n Kantolanniemen tehdasalue, Hämeenlinna.
**Summan taistelujen muistomerkki*, 1964, Hämeenlinna.
**Kasvu*, 1965, seinäveistos, Helsingfors Sparbankin pääkonttori, Helsinki.
**Elonvirta ja päiväperho*, 1966, suihkukaivoveistos, Koukkuniemen vanhainkodin piha, Tampere.
**Kauppaneuvos [[Evald Vainio]]n muistomerkki*, 1966, Keski-Pohjanmaan keskussairaala, Kokkola.
**Pallopeli*, 1967, Chydeniuksen koulu, Kokkola.
**Tuulenpesä*, suomalaisten uudisraivaajien muistomerkki, 1967, suihkukaivoveistos, Karlstad, Ruotsi.
**[[Soihtu (Miina Sillanpään muistomerkki)|Soihtu]]*, Miina Sillanpään muistomerkki, 1968, Tokoinranta, Helsinki.
**Solukko*, 1969, suihkukaivoveistos, Mänttä.
**Virvatulet*, suomalaisen sotilaan muistomerkki, 1971, Koskipuisto, Tampere.
**Paperiperhe*, paperiteollisuuden muistomerkki, 1972, Valkeakoski.
**Erik Akselinpoika Tottin muistomerkki*, 1975, Savonlinna.
**Kenkälintu*, kenkäteollisuuden muistomerkki, 1978, suihkukaivoveistos, Orivesi.
*Sankarihauta-alueen portit, 1978, Helsingin pitäjän vanha hautausmaa, Vantaa.
**Kirkonkukot*, kirkonrakentajien muistomerkki, 1983, Eräjärven kirkkotarha, Orivesi.
**Viljami Kalliokosken muistomerkki*, 1987, Kokkola.
**[[Lalli (veistos)|Lalli]]*, 1989, Köyliö.
**Orivarsa*, 1990, Orivesi.
**[[Hiihtäjä-patsas (Hakulinen)|Veikko Hakulisen hiihtäjäpatsas]]*, 1994, Valkeakoski.
**Väinö Linnan hautamuistomerkki*, Kalevankankaan hautausmaa, Tampere.
*A. I. Virtasen hautamedaljonki, Hietaniemen hautausmaa, Helsinki.
*veistos Tukiaisen omassa hautakivessä, Hietaniemen hautausmaa, Helsinki.

### Sankarihautamuistomerkkejä
*Tuulos 1947–1948
*Ilmajoki 1949
*Kiukainen 1949
*Pori 1952
*Elimäki 1952
*Sippola 1953
*Salla 1953
*Posio 1958
**Vaiennut linnake*, Tainionkoski, Imatra, 1960–1963
**Katkennut kasvu*, Lauttasaari, Helsinki, 1973

### Muita teoksia
**Sotilaan pää*, 1940
**Invalidi* eli *Sokea*, 1943–1945
**[[Nuoruus (veistos)|Nuoruus]]*, 1947

## Kuvia teoksista

Tiedosto:Aimo Tukiainen Elonleikkaajat muistolaatta 1945.JPG|*Elonleikkaajat*, muistolaatta, pronssi, 1945, Porvoo.
Tiedosto:Tuulos sankarimuistomerkki.jpg|*Tuuloksen sankarimuistomerkki*, 1948, Hämeenlinna.
Tiedosto:Karkkila, Aimo Tukiainen, Punaisten muistomerkki.jpg|*Punaisten muistomerkki*, graniitti, 1948, Karkkila.
Tiedosto:Ilmajoki sankarimuistomerkki.JPG|*Kaatuneiden muistomerkki*, 1949, Ilmajoki.
Tiedosto:Tukinuittajat_Aimo_Tukiainen.jpeg|*Tukinuittajat*, graniitti, 1949, Imatra.
Tiedosto:Valoa kohti by Aimo Tukiainen.JPG|*Valoa kohti*, pronssi, 1949, Kauniainen.
Tiedosto:Aimo Tukiainen Kuluttajaperhe 1950.jpg|*Kuluttajaperhe* seinäreliefi, harmaa graniitti, 1950, Helsinki.
Tiedosto:Inkoo 1918 mm.jpg|*Punaisten hautamuistomerkki*, 1952, Inkoo.
Tiedosto:Elimäen sankaripatsas by Aimo Tukiainen 1952.JPG|*Jäähyväiset aseveljelle*, Elimäen sankarimuistomerkki, 1952, Kouvola.
File:Pori sh.JPG|*Keski-Porin kirkon sankarihautamuistomerkki*, pronssi, 1952, Pori.
Tiedosto:Aimo Tukiainen Liikevoitto 1954.jpg|*Liikevoitto*, pronssi, 1954, Helsinki.
Tiedosto:Sippolan kirkkomaan sankarimuistomerkki by Aimo Tukiainen 1954.JPG|*Tulevaisuuden usko*, Sippolan sankarimuistomerkki, 1954, Kouvola.
Tiedosto:Danielson-Kalmari patsas Lahti.jpg|*J. R. Danielson-Kalmarin rintakuva*, 1954, Lahti.
Tiedosto:Tyttö. lintu ja kala.JPG|*Tyttö. lintu ja kala*, pronssi, 1954, Pori.
Tiedosto:Tiedon puu.JPG|*Tiedon puu*, graniitti, 1954, Tampere.
Tiedosto:Kiukainen sankarimuistomerkki.JPG|*Kiukaisten sankarimuistomerkki*, 1956, Eura.
Tiedosto:Posio sankarimuistomerkki.JPG|*Sankarimuistomerkki*, 1958, Posio.
Tiedosto:Kalojen kanssa kilpaa by Aimo Tukiainen.JPG|*Kalojen kanssa kilpaa*, suihkukaivoveistos, pronssi, 1959, Kouvola.
Tiedosto:Aimo Tukiainen Juhani Aho 1961.jpg|*[[Juhani Ahon patsas|Juhani Aho]]*, pronssi, 1961, Helsinki.
Tiedosto:Aimo Tukiainen Torielamaa Hakaniemessa 1961.jpg|*Torielämää Hakaniemessä*, hitsattu metalli, 1961, Helsinki.
Tiedosto:Juhani Ahon patsas by Aimo Tukiainen.JPG|*[[Juhani Ahon patsas]]*, 1961, Iisalmi.
Tiedosto:Aimo Tukiainen - Juhani Ahon muistolaatta (1961) - Juhani Ahon museo, Ouluntie 37 - Iisalmi.jpg|*Juhani Ahon muistolaatta*, 1961, Iisalmi.
Tiedosto:Aimo Tukiainen - Juhani Ahon muistolaatta - 1961 - Väärnin pappilan seinä, Juhani Ahontie 82 - Lapinlahden kk - Lapinlahti.jpg|*Juhani Ahon muistolaatta*, 1961, Lapinlahti.
Tiedosto:Kauppis-Heikin patsas by Aimo Tukiainen.JPG|*Kauppis-Heikin patsas*, 1963 (1962), Iisalmi.
Tiedosto:Aimo Tukiainen Solukko 1963.jpg|*Solukko*, suihkukaivoveistos, 1963, Mänttä.
Tiedosto:Imatra_Tainionkosken_sankarimuistomerkki.JPG|*Vaiennut linnake*, pronssi, 1963, Imatra.
Tiedosto:Jouset Aimo Tukiainen 1 AB.JPG|*Jouset*, metalli, 1963, Hämeenlinna.
Tiedosto:Summan taistelun muistomerkki Itsenaisyydenpuisto Aimo Tukiainen kuvattu v.2018.jpg|*summan taistelun muistomerkki*, 1964, Hämeenlinna.
Tiedosto:Helsinge sankarimuistomerkki.JPG|*Sankarimuistomerkki*, Vantaan Pyhän Laurin kirkkomaa, 1964, Vantaa.
Tiedosto:Pallopeli by Aimo Tukiainen 1966 Kokkola.JPG|*Pallopeli*, betoni, 1966, Kokkola.
Tiedosto:Aimo Tukiainen Elonvirta - päiväperho 1966.jpg|*Elonvirta – päiväperho*, suihkukaivoveistos, pronssi, 1966, Tampere.
Tiedosto:Miina Sillanpää.JPG|*Miina Sillanpään muistomerkki*, pronssi, 1968, Helsinki.
Tiedosto:Aimo Tukiainen Virvatulet 1971.jpg|*Virvatulet* / *Suomalaisen sotilaan muistomerkki*, pronssi, 1971, Tampere.
Tiedosto:Aimo Tukiainen Paperiperhe 1972.JPG|*Paperiperhe*, 1972 (siirto 1994), Valkeakoski.
Tiedosto:Lauttasaari sankarimuistomerkki.JPG|*Katkaistu elämä*, myös *Katkennut kasvu*, 1973, Lauttasaaren sankarimuistomerkki, Helsinki
Tiedosto:Evald Vainion patsas by Aimo Tukiainen 1975 Kokkola.JPG|*Evald Vainion patsas*, pronssi, 1975, Kokkola.
Tiedosto:Savonlinna linnanhenki.JPG|*Linnan henki*, 1975, Savonlinna. 
Tiedosto:Aimo Tukiainen Presidentti Kekkosen rintakuva1960.JPG|*Urho Kekkonen*, pronssi, 1980-luvun loppu (muunnos vuoden 1967 rintakuvasta), Helsinki (eduskuntatalon Valtiosali)
Tiedosto:Aimo Tukiainen Kirkonkukot 1983.jpg|*Kirkonkukot*, betoni, 1983, Orivesi.
Tiedosto:Viljami Kalliokosken muistomerkki by Aimo Tukiainen 1984 Halsua.JPG|*Viljami Kalliokosken muistomerkki*, 1984, Halsua.
Tiedosto:Jatkosotaan lähdön muistomerkki Elimäki by Aimo Tukiainen.JPG|*Jatkosotaan lähdön muistomerkki*, luonnonkivi, prossi, 1985, Kouvola (Elimäki).
Tiedosto:Viljami Kalliokosken patsas by Aimo Tukiainen 1986 Kokkola.JPG|*Viljami Kalliokosken patsas*, 1986, Kokkola.
Tiedosto:J S Siren muistomedaljongit.JPG|*J. S. Sirénin muistomedaljongit*, 1989, Helsinki.
Tiedosto:Aimo Tukiainen Lallin patsas 1989.JPG|*[[Lalli (veistos)|Lalli]]*, 1989, Säkylä (Köyliö).
Tiedosto:132. Mannerheim-ratsastajapatsas pienoismalli, Kaupungintalo, kuva 26.10.2017.jpg|*[[Marsalkka Mannerheimin ratsastajapatsas]]*, pienennös, 1990, Vaasa.
Tiedosto:Aimo Tukiainen Orivarsa 1990.JPG|*Orivarsa*, 1990, Orivesi.
Tiedosto:Rinteen veljesten muistomerkki.JPG|*Rinteen veljesten muistomerkki*, luonnonkivi, 1994, Asikkala.
Tiedosto:Aimo Tukiainen Hiihtaja patsas 1994.JPG|*[[Hiihtäjä-patsas (Hakulinen)|Hiihtäjä]]*, *Veikko Hakulisen patsas*, 1994, Valkeakoski.
Tiedosto:ErkkiAlaKonninMuistomerkki.jpg|*Erkki Ala-Könnin muistomerkki*, muistomerkki Heikki Häiväoja, mitali Tukiainen, 1998 (mitali 1981), Ilmajoki.
Tiedosto:Mannerheim Tukiainen Tuusula.JPG|*Mannerheim*, 2000, Tuusula.


## Lähteet
* 
* Lindgren, Liisa: *Monumentum; Muistomerkkien aatteita ja aikaa*. Suomalaisen Kirjallisuuden Seura, Helsinki 2000. 
* Valkonen, Olli: *Aimo Tukiainen; kuvanveistäjä*. Painatuskeskus, Helsinki 1993. 
**Saskia: Elämää ja taidetta*. Helsingin Saskia ry, Helsinki 2008. 

### Viitteet

## Aiheesta muualla
*
*
* Perälä, Reijo: Aimo Tukiainen loi Marskille muodon. Ylen Elävä arkisto.
*Purnu-ryhmä. Tampereen taidemuseo
*Imatra inventoi muistomerkkinsä (kuva ''Vaiennut linnake'' -muistomerkistä). Yleisradio.
*Karkkilan muistomerkit. Karkkilan ruukkimuseo.
*Purnun taidekeskuksen kotisivu.